techiaith/cofnodycynulliad_en-cy huggingface dataset:
English: As I mentioned earlier, I think in terms of that threshold of 10 homes for that size a site - that threshold needs to come up from 10 to much closer to 50. I think also that it must be a requirement that planning authorities release small plots of land that are suitable for small home builders, and not only ask for them to do so, but also that there are some kind of benefits - or a penalty if they don't do that. It's not good enough to ask them to do that and then to rely on their goodwill to do so. We've already seen with the process of creating local plans that asking them to do that isn't enough, we have to be more strict to ensure that they do so.
Welsh: Fel imi grybwyll yn gynharach, dwi'n meddwl bod y trothwy yna o 10 o dai ar gyfer site o faint felly - bod angen codi'r trothwy yna o 10 dai i lawer agosach at 50. Dwi'n meddwl hefyd fod angen ei gwneud hi'n orfodol bod awdurdodau cynllunio'n rhyddhau darnau o dir, darnau o plots bach sydd yn weddus i gwmnïau adeiladu bach, ac nid yn unig gofyn iddyn nhw wneud hynny, ond hefyd bod yna ryw fath o fanteision - neu gosb os nad ydyn nhw'n gwneud hynny. Dydy hi ddim yn ddigon da i ofyn iddyn nhw wneud hynny a dibynnu ar eu hewyllys da i wneud hynny. Dŷn ni wedi gweld yn barod efo'r broses o greu'r cynlluniau lleol, dydy gofyn iddyn nhw wneud hynny ddim yn ddigon, mae'n rhaid inni fod yn fwy strict i sicrhau eu bod nhw'n gwneud hynny.
English: I'm going to say this in Welsh. So, my points are: we need to raise the threshold of what is considered to be a large development from 10 closer to 50. We need planning authorities to take more of the burden in terms of some of these surveys that need to be undertaken within the planning process right at the start, because it is far too costly and too complex currently for small house builders. And I wanted to say also that we've talked a lot today about the hurdles facing small companies, but there are so many opportunities here. If we could build more of our houses through smaller companies, then we think that we would build more houses and we would close that gap between the need and the number of houses that are built, and rather than that huge profit going across Offa's Dyke, the profits would remain in Wales. The impact of that on the economy, on health and on the education of people is far-reaching.
Welsh: Dwi'n mynd i ddweud hyn yn Gymraeg. So, fy mhwyntiau i ydy: dŷn ni angen codi'r trothwy o ran beth sy'n cael ei ystyried fel datblygiad mawr o 10 yn agosach at 50. Dŷn ni angen i awdurdodau cynllunio gymryd mwy o'r baich o ran rhai o'r arolygon yma sydd angen eu gwneud o fewn y broses gynllunio reit ar y dechrau, achos mae'n rhy gostus ac yn rhy gymhleth ar hyn o bryd i gwmnïau adeiladu bach. Ac roeddwn i jest eisiau dweud ein bod ni wedi siarad lot heddiw am y rhwystrau sy'n bodoli i gwmnïau bach, ond hefyd mae yna gymaint o gyfleoedd yn fan hyn. Os gallem ni adeiladu mwy o'n tai trwy gwmnïau adeiladu bach, dŷn ni'n credu y buasen ni'n adeiladu mwy o dai a buasen ni'n cau'r bwlch yna rhwng yr angen a faint o dai sydd yn cael eu hadeiladu, ac yn hytrach na bod yr elw mawr yma i gyd yn mynd dros Glawdd Offa, buasai'r elw yn aros yng Nghymru. Mae effaith hynny ar yr economi, ar iechyd pobl ac ar addysg pobl yn bellgyrhaeddol.
English: The first item on our agenda this afternoon is questions to the Minister for Education, and the first question is from Lynne Neagle.
Welsh: Yr eitem gyntaf ar ein hagenda ni y prynhawn yma yw'r cwestiynau i'r Gweinidog Addysg, ac mae'r cwestiwn cyntaf gan Lynne Neagle.
English: Thank you, Lynne, for your continuing work on this important subject. Working on a regional basis can help ensure resources and expertise are targeted effectively to support learners with additional learning needs. I have asked my officials to engage with SenCom to understand the potential impact on learners of Newport's proposed withdrawal from that service.
Welsh: Diolch, Lynne, am eich gwaith parhaus ar y pwnc pwysig hwn. Gall gweithio ar sail ranbarthol helpu i sicrhau bod adnoddau ac arbenigedd yn cael eu targedu'n effeithiol i gefnogi dysgwyr ag anghenion dysgu ychwanegol. Rwyf wedi gofyn i fy swyddogion ymgysylltu â SenCom i ddeall yr effaith bosibl ar ddysgwyr pe bai Casnewydd yn tynnu'n ôl o'r gwasanaeth hwnnw.
English: Minister, I continue to be dismayed at the apparent willingness of Newport City Council - a Labour council - to jeopardise services for a very vulnerable group of children and young people by their withdrawal from the effective and highly specialised regional SenCom service. Newport are now, belatedly, undertaking some consultation with families, but parents have complained about letters being sent out only in English, in small print, and too late for parents to attend important consultation events. Would the Minister agree with me that in order for consultation to be meaningful, it needs to be timely, in a language parents can understand, including minority ethnic parents, and in a format that is accessible to parents who themselves have a sensory impairment? And do you share my continued concern at the way Newport City Council is handling this planned change to services for children with a sensory impairment?
Welsh: Weinidog, rwy'n parhau i gael fy siomi gan barodrwydd ymddangosiadol Cyngor Dinas Casnewydd - cyngor Llafur - i beryglu gwasanaethau ar gyfer grŵp bregus iawn o blant a phobl ifanc, drwy dynnu'n ôl o'r gwasanaeth SenCom rhanbarthol effeithiol ac arbenigol iawn. Mae Casnewydd, o'r diwedd, yn gwneud rhywfaint o ymgynghori â theuluoedd, ond mae rhieni wedi cwyno bod llythyrau yn cael eu hanfon yn uniaith Saesneg, mewn print mân, ac yn rhy hwyr i rieni fynychu digwyddiadau ymgynghori pwysig. A fyddai'r Gweinidog yn cytuno â mi, er mwyn i'r ymgynghoriad fod yn un ystyrlon, fod angen iddo fod yn amserol, mewn iaith y gall rhieni ei deall, gan gynnwys rhieni o leiafrifoedd ethnig, ac mewn fformat sy'n hygyrch i rieni sydd â nam ar eu synhwyrau eu hunain? A ydych yn rhannu fy mhryder parhaus ynglŷn â'r ffordd y mae Cyngor Dinas Casnewydd yn ymdrin â'r newid arfaethedig hwn i wasanaethau ar gyfer plant â nam ar y synhwyrau?
English: Lynne, it is absolutely critical that those families who are in receipt of this service are engaged with properly and that the individual interests of individual learners is never forgotten. And I would agree with you absolutely that any consultation with families needs to be meaningful, and that cannot be meaningful if parents are unable to engage in that. As I have said, in my original answer to you, my officials will continue to seek reassurances from Newport and, indeed, other local authorities who may be impacted by this proposal, to ensure that the learning needs of those individual children and young people are not jeopardised.
Welsh: Lynne, mae'n hollbwysig ymgysylltu'n briodol â'r teuluoedd sy'n cael y gwasanaeth hwn, ac na chaiff diddordebau unigol dysgwyr unigol eu hanghofio ar unrhyw adeg. A buaswn yn cytuno'n llwyr â chi fod angen i unrhyw ymgynghoriad â theuluoedd fod yn ystyrlon, ac ni all fod yn ystyrlon os na all rhieni gymryd rhan. Fel y dywedais yn fy ateb gwreiddiol i chi, bydd fy swyddogion yn parhau i geisio sicrwydd gan Gasnewydd, ac yn wir, gan awdurdodau lleol eraill a allai gael eu heffeithio gan y cynnig hwn, i sicrhau nad yw anghenion dysgu'r plant a'r bobl ifanc hynny'n cael eu peryglu.
English: Minister, I just heard your previous answer to my colleague. You may be aware that I asked for a statement on this issue on 11 December, and was told by the leader of the house that you were in discussion with Newport City Council about the rationale for the withdrawal of the service and that you would report back. Since then, many charities, such as the Royal National Institute of Blind People Cymru, Wales Council for the Blind, Guide Dogs Cymru and Sight Cymru have raised concerns that Newport's decision could lead to a postcode lottery of this provision. Councillors from all parties in Monmouthshire unanimously backed a motion to oppose Newport City Council's decision, deeply regretting the level of uncertainty it has created around this essential support network. Minister, what action will you take to ensure that services for these vulnerable children in south-east Wales are protected, please?
Welsh: Diolch, Lywydd. Weinidog, clywais eich ateb blaenorol i fy nghyd-Aelod. Efallai eich bod yn ymwybodol fy mod wedi gofyn am ddatganiad ar y mater hwn ar 11 Rhagfyr, a bod arweinydd y tŷ wedi dweud wrthyf eich bod yn trafod gyda Chyngor Dinas Casnewydd ynglŷn â'r rhesymeg dros gael gwared ar y gwasanaeth ac y byddech yn adrodd yn ôl. Ers hynny, mae sawl elusen, fel Sefydliad Cenedlaethol Brenhinol Pobl Ddall Cymru, Cyngor Cymru i'r Deillion, Cŵn Tywys Cymru a Sight Cymru wedi mynegi pryderon y gallai penderfyniad Casnewydd arwain at loteri cod post ar gyfer y ddarpariaeth hon. Cafwyd cefnogaeth unfrydol gan gynghorwyr o bob plaid yn Sir Fynwy i gynnig i wrthwynebu penderfyniad Cyngor Dinas Casnewydd, gan fynegi cryn siom ynglŷn â lefel yr ansicrwydd y mae wedi'i greu mewn perthynas â'r rhwydwaith hanfodol hwn o gymorth. Weinidog, pa gamau y byddwch yn eu cymryd i sicrhau bod y gwasanaethau ar gyfer y plant agored i niwed hyn yn ne-ddwyrain Cymru yn cael eu diogelu, os gwelwch yn dda?
English: Well, I can assure the Member that I wrote to Councillor Debbie Wilcox, the leader of Newport City Council, back in November, seeking reassurances. A response was received from the said council in December, and the council stated that they were confident that they will leave a significant and well-funded service that should be more than able to maintain the current levels of delivery to the remaining four local authorities. However, as you will have heard from Lynne Neagle, the situation is fluid, continues to change. Newport council are belatedly now engaging with parents of children who use this service, but, again, as we've heard from Lynne Neagle, the quality of that consultation exercise is at best questionable, and my officials continue to liaise with Newport City Council over their actions on this particular service.
Welsh: Wel, gallaf roi sicrwydd i'r Aelod fy mod wedi ysgrifennu at y cynghorydd Debbie Wilcox, arweinydd Cyngor Dinas Casnewydd, yn ôl ym mis Tachwedd, i ofyn am sicrwydd. Cefais ymateb gan y cyngor hwnnw ym mis Rhagfyr, a dywedodd y cyngor eu bod yn hyderus y byddant yn gadael gwasanaeth sylweddol a ariennir yn briodol ac a ddylai fod â mwy na digon o allu i gynnal y lefelau darparu presennol i'r pedwar awdurdod lleol sydd ar ôl. Fodd bynnag, fel y clywsoch gan Lynne Neagle, mae'r sefyllfa'n ansefydlog, ac yn parhau i newid. Mae cyngor Casnewydd, o'r diwedd, yn ymgysylltu â rhieni plant sy'n defnyddio'r gwasanaeth hwn, ond unwaith eto, fel y clywsom gan Lynne Neagle, mae ansawdd yr ymarfer ymgynghori hwnnw yn amheus ar y gorau, ac mae fy swyddogion yn parhau i siarad gyda Chyngor Dinas Casnewydd ynglŷn â'u camau gweithredu mewn perthynas â'r gwasanaeth penodol hwn.
English: Minister, I know your strong personal commitment to this and to ensuring that all learners across the whole country have the very rich education experience that they have a right to expect. I share Lynne Neagle's absolute dismay at the actions of Newport City Council. I feel that Newport City Council is turning its back on some of the most vulnerable learners in the country and acting in an entirely cavalier fashion, without any real care or consideration for the impact that this is having on learners across the whole of the Gwent region. It is a tragedy that, at the time of your consulting on the code for additional learning needs, this is taking place and causing such distress for people in the region. Minister, my question to you is this: how can you as a Welsh Government ensure that we have the structures in place in the future to ensure that councils are unable to cause this distress, unable to act in this way, and unable to turn their backs on the needs of some of the most vulnerable people in our society?
Welsh: Weinidog, rwy'n ymwybodol o'ch ymrwymiad personol cryf i hyn ac i sicrhau bod pob dysgwr ledled y wlad yn cael y profiad addysg cyfoethog iawn y mae ganddynt hawl i'w ddisgwyl. Rhannaf siom llwyr Lynne Neagle ynglŷn â gweithredoedd Cyngor Dinas Casnewydd. Teimlaf fod Cyngor Dinas Casnewydd yn troi ei gefn ar rai o'r dysgwyr mwyaf agored i niwed yn y wlad ac yn ymddwyn mewn ffordd gwbl ddi-hid, heb unrhyw ofal go iawn neu ystyriaeth o'r effaith y mae hyn yn ei chael ar ddysgwyr ar draws rhanbarth Gwent. Ar adeg pan ydych yn ymgynghori ar y cod ar gyfer anghenion dysgu ychwanegol, mae'n drasiedi fod hyn yn digwydd ac yn peri cymaint o ofid i bobl yn y rhanbarth. Weinidog, dyma fy nghwestiwn i chi: sut y gallwch chi fel Llywodraeth Cymru sicrhau bod y strwythurau gennym yn y dyfodol i sicrhau na all cynghorau beri'r gofid hwn, na allant ymddwyn yn y modd hwn, ac na allant droi eu cefnau ar anghenion rhai o'r bobl fwyaf agored i niwed yn ein cymdeithas?
English: The concern that I have is that SenCom services, which, as everybody has recognised, is a service that delivers on a regional basis to a very specific group of children and young people with very specific additional learning needs, actually has been, I would argue, an example of very good practice - of local authorities pooling their resources, working together, to ensure a strong, sustainable service. Now, the fact that Newport has made these decisions - which they are entitled to do - demonstrates how we will have to look again at how we encourage and support local authorities to work on a regional basis where there are proven advantages for doing so, and I continue to have such discussions with my colleague the Minister for Housing and Local Government.
Welsh: Fy mhryder i yw bod gwasanaethau SenCom, sydd, fel y mae pawb wedi'i gydnabod, yn wasanaeth sy'n darparu ar sail ranbarthol i grŵp penodol iawn o blant a phobl ifanc gydag anghenion dysgu ychwanegol penodol iawn, wedi bod yn enghraifft o arfer da iawn, buaswn yn dadlau - o awdurdodau lleol yn cyfuno eu hadnoddau, yn gweithio gyda'i gilydd i sicrhau gwasanaeth cryf a chynaliadwy. Nawr, mae'r ffaith bod Casnewydd wedi gwneud y penderfyniadau hyn - ac mae ganddynt hawl i'w gwneud - yn dangos sut y bydd yn rhaid inni ailedrych ar sut rydym yn annog ac yn cynorthwyo awdurdodau lleol i weithio ar sail ranbarthol lle ceir manteision profedig o wneud hynny. Ac rwy'n parhau i gael trafodaethau o'r fath gyda fy nghyd-Aelod, y Gweinidog Tai a Llywodraeth Leol.
English: John Griffiths is not in the Chamber to ask question 2.
Welsh: Nid yw John Griffiths yn y Siambr i ofyn cwestiwn 2.
English: Thank you, Madam Presiding Officer. Concerns have been expressed that, at present, investment in skills and adult education is too heavily focused on young adults, to the detriment of people aged 25 and over. By 2022, a third of the Welsh workforce will be aged over 50, so adult learning is much more important than ever in Wales. Minister, what are you doing to extend part-time and flexible modes of education, which provide an essential route for many adults who would otherwise be unable to access education in Wales?
Welsh: Diolch, Lywydd. Mynegwyd pryderon fod buddsoddiad mewn sgiliau ac addysg oedolion ar hyn o bryd yn canolbwyntio gormod ar oedolion ifanc, ar draul pobl 25 oed a hŷn. Erbyn 2022, bydd traean o weithlu Cymru dros 50 oed, felly mae dysgu oedolion yn llawer pwysicach nag erioed yng Nghymru. Weinidog, beth rydych yn ei wneud i ymestyn modelau addysg rhan-amser a hyblyg, sy'n darparu llwybr hanfodol i lawer o oedolion na fyddent fel arall yn gallu cael mynediad at addysg yng Nghymru?
English: Well, firstly, I'm sure that the Member has inadvertently suggested that prioritising the needs of younger learners in further education over those of others is not something that he supports. I'm sure the Member would want us to continue to ensure that learners of post-compulsory age - 17 onwards - continue to enjoy provision. But he makes a valuable point - that we need to ensure that learners, throughout their lifetime, have an opportunity to upskill, learn new skills or engage in education to improve their employment prospects. That's why you will be aware, I am sure, of my commitment with the new First Minister to explore the concept of ensuring that Wales becomes a second-chance nation and that every learner has an opportunity to engage in education at various points in their life. Of course, I am delighted that, as a result, for instance, of our changes to higher education support, we have seen a dramatic increase in the number of part-time learners registering with the Open University in Wales this year, which is in stark contrast to the numbers that continue to decline across the border in England.
Welsh: Wel, yn gyntaf, rwy'n siŵr fod yr Aelod wedi awgrymu heb feddwl gwneud hynny nad yw blaenoriaethu anghenion dysgwyr iau mewn addysg bellach dros anghenion pobl eraill yn rhywbeth y mae'n ei gefnogi. Rwy'n siŵr y byddai'r Aelod am i ni barhau i sicrhau bod dysgwyr o oedran ôl-orfodol - 17 a hŷn - yn parhau i elwa o'r ddarpariaeth. Ond mae'n gwneud pwynt gwerthfawr - fod angen inni sicrhau bod dysgwyr, drwy gydol eu hoes, yn cael cyfle i uwchsgilio, dysgu sgiliau newydd neu gael addysg i wella eu rhagolygon cyflogaeth. Dyna pam y byddwch yn ymwybodol, rwy'n siŵr, o fy ymrwymiad gyda'r Prif Weinidog newydd i archwilio'r cysyniad o sicrhau bod Cymru'n dod yn genedl ail gyfle a bod gan bob dysgwr gyfle i gael addysg ar wahanol adegau yn eu bywydau. Wrth gwrs, rwy'n falch, o ganlyniad i'n newidiadau i gymorth addysg uwch, er enghraifft, ein bod wedi gweld cynnydd dramatig yn nifer y dysgwyr rhan-amser sy'n cofrestru gyda'r Brifysgol Agored yng Nghymru eleni, mewn gwrthgyferbyniad llwyr â'r niferoedd sy'n parhau i ostwng dros y ffin yn Lloegr.
English: Thank you, Minister. But concerns have been raised about the lack of awareness of the financial support available for part-time students and greater debt aversion amongst mature students as contributing factors in any reduction in demand for part-time provision. Student Finance Wales focuses heavily on young people, resulting in a deficit of important information, advice and guidance for current and potential mature students. What are you doing, Minister, to ensure that part-time learners are treated fairly and on an equal basis so that part-time finance options are publicised as prominently as full-time ones in Wales?
Welsh: Diolch, Weinidog. Ond mynegwyd pryderon ynghylch diffyg ymwybyddiaeth o'r gefnogaeth ariannol sydd ar gael i fyfyrwyr rhan-amser a mwy o amharodrwydd i fynd i ddyled ymhlith myfyrwyr hŷn fel ffactorau cyfrannol mewn unrhyw ostyngiad yn y galw am ddarpariaeth ran-amser. Mae Cyllid Myfyrwyr Cymru yn rhoi llawer o ffocws ar bobl ifanc, gan arwain at ddiffyg gwybodaeth bwysig, cyngor a chanllawiau ar gyfer myfyrwyr hŷn presennol a darpar fyfyrwyr hŷn. Beth rydych yn ei wneud, Weinidog, i sicrhau y caiff dysgwyr rhan-amser eu trin yn deg ac yn gyfartal fel fod opsiynau cyllid rhan-amser yn cael cyhoeddusrwydd mor amlwg â rhai amser llawn yng Nghymru?
English: Well, Oscar, I would argue that the results speak for themselves. We have seen an increase of 35 per cent this year in the registrations for part-time degree courses with the Open University alone here in Wales. The Welsh Government engaged last year with a highly successful public information and advertising regime. In terms of reach and outputs, it's actually the most successful Welsh Government advertising programme ever undertaken - even more successful than the organ donation publicity campaign. What's important to me is that we look to support part-time learners in other areas, not just simply those who are studying at a degree level. We've made a big impact at degree level. We need to now make sure that those adults who want to study below degree level also have the opportunity. I'm currently considering the report that was commissioned by the previous Minister around Adult Learning Wales and we'll be looking to explore with our colleagues in FE what more we can do to ensure that part-time learning at all levels becomes a reality for many more Welsh citizens who wish to pursue it.
Welsh: Wel, Oscar, buaswn yn dadlau bod y canlyniadau'n siarad drostynt eu hunain. Rydym wedi gweld cynnydd o 35 y cant eleni mewn cofrestriadau ar gyfer cyrsiau gradd rhan-amser gyda'r Brifysgol Agored yn unig yma yng Nghymru. Y llynedd, ymgysylltodd Llywodraeth Cymru â chyfundrefn hysbysebu a gwybodaeth gyhoeddus hynod lwyddiannus. O ran cyrhaeddiad ac allbynnau, hon yw'r rhaglen hysbysebu fwyaf llwyddiannus a gyflawnwyd gan Lywodraeth Cymru erioed mewn gwirionedd - hyd yn oed yn fwy llwyddiannus na'r ymgyrch gyhoeddusrwydd rhoi organau. Yr hyn sy'n bwysig i mi yw ein bod yn ceisio cefnogi dysgwyr rhan-amser mewn meysydd eraill, nid y rheini sy'n astudio ar lefel gradd yn unig. Rydym wedi cael effaith fawr ar lefel gradd. Bellach, mae angen inni sicrhau bod yr oedolion sydd am astudio ar lefel is na lefel gradd yn cael cyfle i wneud hynny hefyd. Ar hyn o bryd, rwy'n ystyried yr adroddiad a gomisiynwyd gan y Gweinidog blaenorol ar Addysg Oedolion Cymru a byddwn yn ceisio archwilio gyda'n cymheiriaid ym maes addysg bellach beth arall y gallwn ei wneud i sicrhau bod dysgu rhan-amser ar bob lefel yn dod yn realiti i lawer mwy o ddinasyddion Cymru sy'n awyddus i ymgymryd â hynny.
English: Thank you, Minister. I've got no doubt that you're doing a wonderful job in your own post, but new data published by the Higher Education Statistics Agency show that a number of both EU and non-EU students attending British universities has risen nicely. In 2017 and 2018, over 458,000 students attended British universities - a rise of 16,000 over the previous years, and 20,000 since the year of the EU referendum. On a good note, Minister, will you join me in welcoming this news, which has been achieved, as the BBC would say, 'despite Brexit'?
Welsh: Diolch, Weinidog. Nid oes amheuaeth gennyf eich bod yn gwneud gwaith gwych yn eich rôl eich hun, ond mae data newydd a gyhoeddwyd gan yr Asiantaeth Ystadegau Addysg Uwch yn dangos bod nifer myfyrwyr o'r UE a myfyrwyr nad ydynt o'r UE sy'n mynychu prifysgolion Prydain wedi codi. Yn 2017 a 2018, mynychodd dros 458,000 o fyfyrwyr brifysgolion ym Mhrydain - cynnydd o 16,000 ar y blynyddoedd blaenorol, ac 20,000 ers blwyddyn refferendwm yr UE. Ar nodyn cadarnhaol, Weinidog, a wnewch chi ymuno â mi i groesawu'r newyddion hwn, sydd wedi'i gyflawni, fel y byddai'r BBC yn ei ddweud, 'er gwaethaf Brexit'?
English: First of all, can I take this opportunity, Presiding Officer, to let people know that Wales's universities and FE colleges are open to business? We greatly appreciate the contributions that are made by European members of faculty and European and indeed non-European foreign students who come to study here in Wales. I hope many more of them will continue to do so. But the Member does really need to listen to Universities Wales and to ColegauCymru about the real and present threats that Brexit poses to our FE and HE sector. The member, in ignoring those, actually is being reckless with the future of this very important sector. Undoubtedly - undoubtedly - Brexit, in whatever form it takes, will impact upon that sector and it will not do so positively.
Welsh: Yn gyntaf, a gaf fi gymryd y cyfle hwn, Lywydd, i roi gwybod i bobl fod prifysgolion a cholegau addysg bellach Cymru yn agored i fusnes? Rydym yn gwerthfawrogi'n fawr y cyfraniadau a wneir gan aelodau staff Ewropeaidd, a myfyrwyr Ewropeaidd, ac yn wir, myfyrwyr nad ydynt o Ewrop sy'n dod i astudio yma yng Nghymru. Rwy'n gobeithio y bydd llawer ohonynt yn parhau i wneud hynny. Ond mae angen i'r Aelod wrando ar Prifysgolion Cymru a ColegauCymru mewn perthynas â'r bygythiadau gwirioneddol a achosir gan Brexit i'n sector AB ac AU. Mae'r Aelod, wrth eu hanwybyddu, yn bod yn ddi-hid gyda dyfodol y sector tra phwysig hwn. Heb amheuaeth - heb amheuaeth - bydd Brexit, ar ba ffurf bynnag y bydd yn digwydd, yn effeithio ar y sector, ac nid mewn ffordd gadarnhaol.